*Tämä artikkeli käsittelee vuonna 2000 syntynyttä jääkiekkoilijaa. Linus Nässén on myös vuonna 1998 syntynyt jääkiekkoilija.*

**Håkan Linus Nässén** (s. 17. toukokuuta 2000 Hönö, Ruotsi) on ruotsalainen jääkiekkoilija, joka pelaa SHL-joukkue Frölunda HC:stä. Hän on pelipaikaltaan keskushyökkääjä, mutta Nässén osaa pelata myös laidassa.

Pelityyli
---------

Elite Prospects -sivuston David Enbomin mukaan Nässén on loistava kahden suunnan hyökkääjä, joka pelaa hyvin molempiin kenttäpäätyihin. Hän osaa pelata sekä keskellä että laidassa. Nässénillä on hyvä laukaus ja hän on myös erinomainen joukkuepelaaja. Nässén ei ole kuitenkaan kovin nopea luistelija, mutta hän korvaa puutteensa kovalla työnteolla ja fiksuilla päätöksillä.

Ura
---

### Seuraura

Nässén on Skärgårdens SK:n kasvatti. Hän siirtyi 14-vuotiaana Frölunda HC:n U16-junioreihin kaudeksi 2014–2015. Kaudella 2015–2016 Nässén oli U16 SM:ssä kuudella syöttöpisteellään joukkueensa paras syöttäjä Robin Sundmanin kanssa. Hän voitti kauden päätteeksi J18 Allsvenskanin mestaruuden. Nässén pelasi kauden aikana myös seitsemän ottelua Kungälvs IK:n J18-junioreissa. Kauden 2016–2017 päätteeksi hän voitti Frölundassa J18 Allsvenskanin hopeaa ja kauden 2018–2019 päätteeksi pronssia.

Kaudella 2018–2019 Nässén debytoi Frölundan SHL-joukkueessa, jossa hän pelasi 27 runkosarja- ja kuusi playoff-ottelua tehopistein 2+1=3 sekä kuusi Mestarien liigan ottelua tehden yhden maalin. Nässén teki miesten pääsarjadebyyttinsä CHL:n avauskierroksella 30. elokuuta 2018 vieraissa itävaltalaista Vienna Capitalsia vastaan. Hänet merkittiin heti Frölundan ykkösketjun oikeaan laitaan Joel Lundqvistin ja Ryan Laschin viereen. Nässén sai ottelussa jääaikaa 11.41 minuuttia. Hän teki myös ensimmäisen pääsarjamaalinsa. Nässénin osuma jäi Frölundan 1–4-voittoon päättyneen ottelun voittomaaliksi. SHL-debyyttinsä hän teki runkosarjan avauskierroksella 15. syyskuuta 2018 Djurgårdens IF:ää vastaan. SHL-uransa avausmaalin Nässén teki Tapaninpäivänä 26. joulukuuta 2018 Luleå HF:ää vastaan. Hän voitti sekä Ruotsin-mestaruuden että CHL:n mestaruuden. Nässén pelasi kauden aikana miesten pelejä myös kaksi ottelua lainalla Ruotsin kolmanneksi korkeimmalla sarjatasolla Hockeyettan-joukkue Hanhals IF:ssä.

Toukokuussa 2019 Frölunda lainasi Nässénin ja Oliwer Fjellströmin koko kauden 2019–2020 kattavilla sopimuksella Ruotsin toiseksi korkeimmalle sarjatasolle HockeyAllsvenskan-joukkue Timrå IK:hon.

### Maajoukkueura

Nässén pelasi alle 20-vuotiaiden MM-kilpailuissa vuonna 2020, jolloin hän voitti pronssia. Nässén pelasi myös alle 18-vuotiaiden MM-kilpailuissa vuonna 2018, jolloin hän voitti pronssia. Nässén pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Nässén pelasi myös World U-17 Hockey Challengessa vuonna 2016, jolloin hän voitti kultaa. Yhteensä Nässén on pelannut 11 nuorten ja 41 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | Frölunda HC | SuperElit | 2 | 0 | 0 | 0 | 2 | – | – | – | – | – |
| 2017–2018 | Frölunda HC | SuperElit | 28 | 3 | 8 | 11 | 16 | 5 | 0 | 2 | 2 | 2 |  |  |  |  |  |  | U18 | 7 | 0 | 1 | 1 | 6 |
| 2018–2019 | Hanhals IF | Ruotsi I | 2 | 0 | 0 | 0 | 0 | – | – | – | – | – |
|  | Frölunda HC | SuperElit | 16 | 8 | 9 | 17 | 6 | 6 | 1 | 2 | 3 | 4 |
|  | Frölunda HC | SHL | 27 | 2 | 1 | 3 | 0 | 6 | 0 | 0 | 0 | 0 | Le Mat-pokalen |
| 2019–2020 | Timrå IK | Allsvenskan | 21 | 5 | 8 | 13 | 8 | – | – | – | – | – |  |  |  |  |  |  | JMM | 7 | 0 | 5 | 5 | 2 |
| 2020–2021 | Frölunda HC | SHL | 46 | 3 | 6 | 9 | 4 | 7 | 0 | 1 | 1 | 2 |
| 2021–2022 | Frölunda HC | SHL | 36 | 4 | 2 | 6 | 14 | 7 | 0 | 0 | 0 | 0 |
| 2022–2023 | Frölunda HC | SHL | 43 | 3 | 5 | 8 | 4 | 13 | 2 | 1 | 3 | 2 |
| 4 kautta | yhteensä | SHL | 152 | 12 | 14 | 26 | 22 | 33 | 2 | 2 | 4 | 4 |

Lähteet
-------

* Linus Nässén The Internet Hockey Databasessa (englanniksi)
* Linus Nässén Eurohockey-sivustolla (englanniksi)
* Linus Nässén *Elite Prospects*. Everysport Media Group AB.  (englanniksi)

### Viitteet

1. ↑  Linus Nässén The Internet Hockey Databasessa (englanniksi)
2. 1 2 3 4 5  Linus Nässén *Elite Prospects*. Everysport Media Group AB.  (englanniksi)
3. ↑  Elite Prospects - Frölunda HC U16 *eliteprospects.com*. Everysport Media Group. Viitattu 20.1.2020. (englanniksi)
4. ↑  Matches *championshockeyleague.com*.  30.8.2018. Champions Hockey League (CHL) AG. Viitattu 20.1.2020. (englanniksi)
5. ↑  Matches *championshockeyleague.com*.  30.8.2018. Champions Hockey League (CHL) AG. Viitattu 20.1.2020. (englanniksi)
6. ↑  Linus Nässén *SHL.se*. SHL AB. Viitattu 20.1.2020. (ruotsiksi)
7. ↑  Åberg, David: Nässén & Fjellström lånas in från Frölunda *timraik.se*.  8.5.2019. Timrå IK Ishockey AB. Viitattu 20.1.2020. (ruotsiksi)